Source: http://www.trnavahora.sk/ako-vybavit-povinnosti-chovatela-psa.html
Timestamp: 2019-07-18 14:10:07+00:00
Document Index: 14038725

Matched Legal Cases: ['§48', '§48', '§22', '§ 22', '§ 48', '§19', '§19', '§ 48', '§ 48', '§ 50', '§ 22']

Ako vybaviť - Povinnosti chovateľa psa
Samospráva Trnavá Hora > Ako vybaviť - pomoc > Ako vybaviť - Povinnosti chovateľa psa
Každý pes starší ako 3 mesiace musí byť zavakcinovaný proti besnote a opakovanerevakcinovaný podľa vakcinačnej schémy použitej vakcíny (informáciu o revakcinácii vám poskytne veterinárny lekár, ktorý psa vakcinoval a uvedie ju vo vakcinačnom preukaze)
Vlastník, alebo držiteľ psa je povinný zabezpečiť bezodkladne veterinárne vyšetrenie zvieraťa, ktoré poranilo človeka a potvrdenie o tomto vyšetrení bezodkladne doručiť poranenému človeku (vyšetrenie vykoná súkromný veterinárny lekár spolu s poučením chovateľa o ďalšom postupe)
Prechodné obdobie neplatí, aka pes musí byť začipovaný pred zmenou vlastníctva ( predaj, darovanie, umiestnenie v útulku...)
Dôležitá legislatíva týkajúca sa chovania psov
Chovanie a držanie psov upravuje dole uvedená legislatíva:
Zákon NR SR č. 39/2007 Z.z. o veterinárnej starostlivosti: Stanovuje okrem iného požiadavky na zdravie zvierat, ochranu zvierat, ako aj identifikáciu a registráciu zvierat, ako aj sankcie za nedodržanie veterinárnych požiadaviek.
Zákon NR SR č.282/2002 Z.z., ktorým sa upravujú niektoré podmienky držania psov: Stanovuje niektoré podmienky držania psov, upravuje povinnosti obcí, ako aj povinnosti chovateľov.
Vyhláška MPRV SR č. 123/2007 o podrobnostiach o ochrane spoločenských zvierat a o požiadavkách na karanténne stanice a útulky pre zvieratá: Stanovujepodrobnosti o ochrane spoločenských zvierat, požiadavky na chovné zariadenia a špecifické požiadavky na ochranu psov.
Povinnosti chovateľov psov vyplývajúce zo zákona o veterinárnej starostlivosti ( zákon č. 39/2007 Z.z.) - informácia pre chovateľov
Povinnosť vakcinácie a povinnosť zabezpečiť veterinárne vyšetrenie zvieraťa, ktoré poranilo človeka
Orgán veterinárnej správy uloží fyzickej osobe pokutu od 400 eur do 1000 eur, ak (1) nezabezpečí pri vnímavých mäsožravých zvieratách starších ako tri mesiace vakcináciu a revakcináciu proti besnote ( §48, odst.5, písm e), (2) nezabezpečí ako vlastník alebo držiteľ zvieraťa bezodkladne veterinárne vyšetrenie zvieraťa, ktoré poranilo človeka, alebo bezodkladne nedoručí potvrdenie o tomto vyšetrení poškodenému ( §48, odst.5, písm c) .
Povinnosť zabezpečiť zvieraťu ochranu a pohodu
Vlastník zvieraťa alebo držiteľ zvieraťa je povinný pri chove zvieraťa alebo držaní zvieraťa zabezpečiť jeho ochranu a pohodu, ktorou sa rozumie dosiahnutie takého vzťahu medzi prostredím a každým individuálnym zvieraťom, ktorý s ohľadom na druh zvieraťa, stupeň jeho vývoja, prispôsobenia sa a domestikácie zaručí jeho dobrý zdravotný stav, fyziologické potreby a etologické potreby, dostatočnú voľnosť pohybu, sociálne vzťahy, rozvíjanie jeho daností a fyziologické prejavy správania, a to dodržiavaním požiadaviek na ochranu spoločenských zvierat( §22, odst 1)
Orgán veterinárnej správy uloží fyzickej osobe pokutu od 400 eur do 1000 eur, ak vlastník, alebo držiteľ zvieraťa poruší niektoré z ustanovení § 22 zákona č. 39/2007 (ochrana zvierat) a súvisiacich predpisov na úseku ochrany zvierat (§ 48, odst 2-4)
Povinnosť označenia psa čipom
Vlastník psa je povinný zabezpečiť trvalé označenie psa chovaného na území Slovenskej republiky transpondérom ( začipovanie) pred prvou zmenou vlastníka psa, najneskôr však do 12 týždňov veku a uviesť identifikačné údaje psa a údaje o vlastníkovi psa v centrálnom registri spoločenských zvierat(§19 odst. 9)
Označiť zviera transpondérom( začipovať)môže len súkromný veterinárny lekár (§19 odst. 8)
Orgán veterinárnej správy uloží fyzickej osobe pokutu 50 eur, ak ak nezabezpečí na svoje náklady trvalé označenie ( začipovanie) psa (§ 48, odst 1).
Povinnosť registrácie psa
Orgán veterinárnej správy uloží fyzickej osobe pokutu od 300 eur do 800 eur, ak pri zmene vlastníka psa nenahlási údaje o novom vlastníkovi psa do centrálneho registra spoločenských zvierat prostredníctvom súkromného veterinárneho lekára najneskôr do 21 dní odo dňa zmeny vlastníka psa alebo nenahlási úhyn registrovaného psa najneskôr do 21 dní odo dňa úhynu psa do centrálneho registra spoločenských zvierat prostredníctvom súkromného veterinárneho lekára (§ 48, odst 4, písm. j)
Povinnosti chovateľov psov vyplývajúce zo zákona o veterinárnej starostlivosti ( zákon č. 39/2007 Z.z.) - doplňujúce informácie
Obec oznamuje vlastníkom psov spôsobom v obci obvyklým povinnosť zabezpečiť trvalé označenie psa
Obec je povinná zabezpečiť odchyt túlavých zvierat a ich umiestnenie do karanténnej stanice alebo útulku a to prostredníctvom osoby schválenej na odchyt zvierat
Obec je povinná prevziať túlavé zviera nájdené na území obce a zabezpečuje starostlivosť oň (v budúcnosti cca 1 rok obec nadobudne vlastníctvo k zvieraťa a môže vlastníctvo zvieraťa aj bezodplatne previesť na útulok, karanténu)
ak nálezca odovzdá psa priamo útulku/karanténe, tieto sú povinné upovedomiť príslušnú obec a od 01.09.2019 zaregistrovať túlavé zviera v registri túlavých zvierat
Nahlási bezodkladne po odchyte zvieraťa túto skutočnosť príslušnej obci
Vedie zoznam odchytených túlavých zvierat a údaje o nich
Ak neprevádzkuje vlastnú karanténu musí uzavrieť zmluvu s takýmto zariadením o úschove odchytených túlavých zvierat
Zaregistruje každé odchytené zviera do registra túlavých zvierat najneskôr do umiestnenia zvieraťa do útulku/karantény, /karanténa/ útulok je povinná bezodkladne potvrdiť v registri prevzatie psa a zadať aktuálne zmeny údajov o odchytenom zvierati
Je povinná každoročne do 31. januára elektronicky nahlásiť príslušnej RVPS počet odchytených túlavých zvierat za predchádzajúci kalendárny rok
§ 50 iné správne delikty: Orgán veterinárnej správy uloží fyzickej osobe-podnikateľovi alebo právnickej osobe pokutu od 400 € do 3500, Ods.1/ písm. aq - neplní povinnosti podľa § 22 ods. 10-16
(249.5 kB)Povinnosti chovateľa psa
6825236